รัฐบาลไทย-ข่าวทำเนียบรัฐบาล-กระทรวงเกษตรฯ รุกเดินหน้า 8 ร่างมาตรฐานใหม่ รมช.ประภัตร ผลักดัน มกอช.เร่งสร้างมาตรฐานสินค้าเกษตรฯ ครบทุกมิติลดการนำเข้า รุกตลาดส่งออกต่างประเทศ
วันศุกร์ที่ 15 มกราคม 2564
กระทรวงเกษตรฯ รุกเดินหน้า 8 ร่างมาตรฐานใหม่ รมช.ประภัตร ผลักดัน มกอช.เร่งสร้างมาตรฐานสินค้าเกษตรฯ ครบทุกมิติลดการนําเข้า รุกตลาดส่งออกต่างประเทศ
กระทรวงเกษตรฯ รุกเดินหน้า 8 ร่างมาตรฐานใหม่ รมช.ประภัตร ผลักดัน มกอช.เร่งสร้างมาตรฐานสินค้าเกษตรฯ ครบทุกมิติลดการนําเข้า รุกตลาดส่งออกต่างประเทศ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประชุมคณะกรรมการมาตรฐานสินค้าเกษตร ครั้งที่ 1/2564 ณ กระทรวงเกษตรและสหกรณ์ว่า ที่ประชุมได้พิจารณาเห็นชอบร่างมาตรฐานสินค้าเกษตร เพื่อดําเนินการประกาศ เป็นมาตรฐานทั่วไปของประเทศ ซึ่งการปฏิบัติการสร้างมาตรฐานสินค้าจะเป็นกลไกลสําคัญในการช่วยยกระดับคุณภาพสินค้าและมูลค่าการส่งออกทั้งในและต่างประเทศ เพื่อเพิ่มโอกาสให้ผู้บริโภคได้รับสินค้าที่มีคุณภาพและยังสร้างรายได้ให้กับผู้ผลิต โดยมาตรฐานใหม่ จํานวน 8 เรื่อง ได้แก่ 1.น้ํานมควายดิบ 2.การปฏิบัติทางการเกษตรที่ดีสําหรับฟาร์มควายนม 3.แนวปฏิบัติในการใช้มาตรฐานสินค้าเกษตร การปฏิบัติเกษตรที่ดีสําหรับฟาร์มควายนม 4.การชันสูตรโรคอหิวาต์แอฟริกาในสุกร 5.การปฏิบัติที่ดีสําหรับศูนย์รวบรวมน้ํายางสด 6.แนวทางปฏิบัติสําหรับการบรรจุหีบห่อและการขนส่งผักและผลไม้สด 7.การปฏิบัติที่ดีสําหรับโรงเชือดชําแหละจระเข้ และ 8.แนวปฏิบัติในการใช้มาตรฐานสินค้าเกษตรการปฏิบัติเกษตรที่ดีสําหรับการทํานาเกลือทะเล
ด้านนายพิศาล พงศาพิชณ์ เลขาธิการสํานักงานมาตรฐานสินค้าเกษตรและอาหารแห่งชาติ (มกอช.) กล่าวเพิ่มเติมว่า สําหรับสาระสําคัญของร่างมาตรฐานใหม่ 8 เรื่อง คือ 1.น้ํานมควายดิบ เพื่อช่วยส่งเสริมการเลี้ยงควายนมให้เป็นอาชีพทางเลือก ช่วยส่งเสริมด้านการตลาดนมและผลิตภัณฑ์นมเพื่อให้เป็นสินค้าทดแทนการนําเข้าประเภทเนยและชีสที่ต้องนําเข้าจากต่างประเทศมูลค่ากว่า 2,500 ล้านบาท 2.การปฏิบัติทางการเกษตรที่ดีสําหรับฟาร์มควายนม 3.แนวปฏิบัติในการใช้มาตรฐานสินค้าเกษตรการปฏิบัติเกษตรที่ดีสําหรับฟาร์มควายนม เพื่อกําหนดเกณฑ์การปฏิบัติทางการเกษตรที่ดีสําหรับฟาร์มควายนม ครอบคลุมข้อกําหนดตั้งแต่องค์ประกอบฟาร์ม การจัดการฟาร์ม บุคลากร สุขภาพสัตว์ สวัสดิภาพสัตว์ สิ่งแวดล้อม และการบันทึกข้อมูล โดยมีวัตถุประสงค์เพื่อเพิ่มประสิทธิภาพการผลิต ควายนมมีสุขภาพดี และได้น้ํานมดิบที่มีคุณภาพ ในการนําไปใช้ผลิตเป็นอาหารที่ปลอดภัยต่อการบริโภค 4.การชันสูตรโรคอหิวาต์แอฟริกาในสุกร เพื่อกําหนดการชันสูตรโรคอหิวาต์แอฟริกาในสุกรทางห้องปฏิบัติการ ที่มีความสอดคล้องกับคู่มือการชันสูตรโรคสัตว์บกขององค์การสุขภาพสัตว์โลก เพื่อให้ได้ให้มาตรฐานการชันสูตรโรคที่เป็นปัจจุบัน และมีความเหมาะสมกับการตรวจติดตาม และเฝ้าระวังโรคของประเทศไทย ครอบคลุมตั้งแต่การเก็บตัวอย่าง การนําส่งตัวอย่างไปยังห้องปฏิบัติการ และการชันสูตรโรค ซึ่งมี 2 วิธีการหลัก คือ การตรวจหาเชื้อ (Identification of the Agent) และการตรวจทางวิทยาเซรุ่ม (Serological Test) 5.การปฏิบัติที่ดีสําหรับศูนย์รวบรวมน้ํายางสด กําหนดการปฏิบัติที่ดีสําหรับศูนย์รวบรวมน้ํายางสด ตั้งแต่ขั้นตอนการรับน้ํายางสด การทดสอบคุณภาพน้ํายางสด การควบคุมการปฏิบัติงาน จนถึงการขนส่งเพื่อจําหน่าย เพื่อให้ได้น้ํายางสดที่มีคุณภาพ เหมาะสําหรับเป็นวัตถุดิบในการแปรรูปขั้นกลาง โดยคํานึงถึงสิ่งแวดล้อม สุขภาพและความปลอดภัยของผู้ปฏิบัติงาน 6.แนวทางปฏิบัติสําหรับการบรรจุหีบห่อและการขนส่งผักและผลไม้สด มีข้อกําหนดสอดคล้องกับมาตรฐาน Codex เรื่อง Recommended International Code of Practice for Packaging and Transport of Fresh Fruits and Vegetables (CXC 44-1995) ได้แก่ (1) การบรรจุหีบห่อเพื่อรักษาคุณภาพของผลิตผลระหว่างการขนส่งและการจําหน่าย (2) วิธีปฏิบัติในการลดอุณหภูมิเบื้องต้น (3) การออกแบบ สภาวะ และวิธีการขนส่งและขนถ่าย ของอุปกรณ์ขนส่ง (4) การดูแลรักษาความสะอาดและซ่อมบํารุงพาหนะและภาชนะบรรจุขนาดใหญ่สําหรับขนส่งหรือตู้คอนเทนเนอร์ และ (5) การปฏิบัติที่ถูกต้องในการขนถ่ายผลิตผล การรักษาอุณหภูมิ ความชื้นสัมพัทธ์ การไหลเวียนของอากาศ และการดัดแปรสภาพบรรยากาศในภาชนะบรรจุขนาดใหญ่สําหรับขนส่งหรือตู้คอนเทนเนอร์ 7.การปฏิบัติที่ดีสําหรับโรงเชือดชําแหละจระเข้ กําหนดครอบคลุมตั้งแต่การจับบังคับและการขนส่งจระเข้มีชีวิตจากฟาร์มสู่โรงเชือด เพื่อให้ได้ผลิตผลจระเข้ส่วนที่จะนําไปบริโภคที่ปลอดภัยและมีคุณภาพ โดยคํานึงถึงสุขภาพและสวัสดิภาพสัตว์ ซึ่งมาตรฐานฯนี้ใช้กับจระเข้ที่ได้จากการเพาะเลี้ยงจากฟาร์มที่ได้รับอนุญาต หรือแจ้งประกอบกิจการฟาร์มเพาะเลี้ยงสัตว์น้ําควบคุมกับหน่วยงานที่มีอํานาจหน้าที่ และ 8.แนวปฏิบัติในการใช้มาตรฐานสินค้าเกษตร การปฏิบัติทางการเกษตรที่ดีสําหรับการทํานาเกลือทะเล แนวปฏิบัตินี้ เพื่อใช้อธิบายและขยายความทางวิชาการ ครอบคลุมเหตุผล และแนวทางการปฏิบัติในแต่ละข้อกําหนดของมาตรฐานสินค้าเกษตร เรื่อง การปฏิบัติทางการเกษตรที่ดีสําหรับการทํานาเกลือทะเล (มกษ. 9055-2562)
นอกจากนี้ ที่ประชุมยังได้เห็นชอบในการจัดทํามาตรฐานสินค้าเกษตร จํานวน 3 เรื่อง ได้แก่ 1.การปฏิบัติ ทางการเกษตรที่ดีสําหรับโกโก้ 2.การปฏิบัติทางการเกษตรที่ดีสําหรับฟาร์มปศุสัตว์เพื่อการบริโภค และ 3. การปฏิบัติทางการเพาะเลี้ยงสัตว์น้ําที่ดีสําหรับฟาร์มเลี้ยงกุ้งทะเล พร้อมกับเห็นชอบแต่งตั้งคณะกรรมการวิชาการพิจารณามาตรฐานสินค้าเกษตร ทั้ง 3 มาตรฐานดังกล่าวด้วย